ሕዚ ድማ፡ ምስ ኮሮናቫይረስ ብዝተኣሳሰር እቲ ለበዳ ካብ ዝረአ ጀሚሩ፡ 'ሳይንስን ቴክኖሎጅን ኣብ ኮሮናቫይረስ' ከምኡ'ውን 'ኢነር ጀርኒ' ብዝተብሃሉ ክልተ ናይ ዩቱብ ገጻት፡ ሓበሬታ ብነጻ ክወሃብ ይገብር ኣለኹ። ናብዚ ዝኣተኹ ካብ መሬት ተልዒለ ኣይኮንኩን። ኣብዚ ኣብ ጀርመን ዝነበሩ ዶካትር ኣብ ጣልያንን ስፔንን ንዘጋጠመ ምስረአዩ፡ ኣብ ተሰናቢዶም ነይሮም። ቅድሚ ሕዚ ብዛዕባ ውሽጣዊ (መንፈሳዊ) ሰላም፡ ብሳይንስ ዝተደገፉ ዘረባታት ኣስሚዐ ነይረ። ብኡ ምኽንያት ድማ፡ ነዚ እዋን ዝሕግዝ ከምዚ ዓይነት ጻዕርታት ክገብር ሕቶ ቀሪቡለይ። ነቲ ሕቶ ኣወንታዊ ምላሽ ብምሃብ እየ እዚ ብዩቱብ ከፊተ ጀሚረዮ። ምንጪ ስእሊ, Mitslal Kifleyesus ፈላማይ ዝርርበይ፡ 'ፍርሒ ብኸመይ ምምብዳይ ይከኣል?'
